Exxon Mobil
Exxon ja Mobil ovat perua John D. Rockefellerin omistamasta Standard Oil -yhtiöstä. Standard Oil pilkottiin Yhdysvaltain Korkeimman oikeuden päätöksellä 34 osaan vuonna 1911. Exxon tunnetaan yhä Yhdysvaltojen ulkopuolella nimellä Esso eli tuotemerkillä, jonka yritys otti käyttöön vuonna 1923. "Esso"-nimi oli muunnos Standard Oilin alkukirjaimista.
Exmoor
Exmoor oli yksi Britannian ensimmäisistä kansallispuistoista. Se perustettiin vuonna 1954. Se oli aikaisemmin ollut kuninkaallinen metsästysalue. Puisto ja nummialue ovat saaneet nimensä alueen halki virtaavan Exe-joen mukaan.